Щыгъуэ псалъэ
Батэр зыгъэшу, шынэр зымыщIэу, ищIэр къуэгъэнапIэм къыкъуимынэжу, жьыи щIэи яжриIэн зиIэу, зи щIэныгъэхэмкIэ адыгэм и цIэр ину зыгъэIуу ди япэ ита нэхъыжьыфI Бгъэжьнокъуэ Барэсбий дунейм зэрехыжар ди унагъуэкIэ гухэщIышхуэ тщыхъуащ. ЩIэныгъэми лъэпкъ Iуэхуми куэд дыдэрэ дыщызэрихьэлIащ, уигъэгушхуэну, уигъэгупсэхуну акъыл иIащ, губзыгъагъэ хэлъащ.
Жэнэт Iыхьлы хъуну, и псэм тыншыгъуэ игъуэтыжыну, бынунэу къыщIэнам гуауэр IэтыгъуафIэ ящыхъуну, гукъеуэрэ нэщхъеягъуэрэ ямылъагъуу щыIэнхэу Тхьэм дахуолъаIуэ.
Къуиикъуэ Асфар, филологие щIэныгъэхэм я кандидат, Адыгэ Республикэм гуманитар къэхутэныгъэхэмкIэ и институтым, КIэрашэ Тембот и цIэр зезыхьэм, и щIэныгъэ лэжьакIуэ, тхакIуэ, журналист, жылагъуэ лэжьакIуэ.
Къуиикъуэ Мариет, гъуазджэ щIэныгъэхэм я кандидат, Адыгэ Республикэм гуманитар къэхутэныгъэхэмкIэ и институтым, КIэрашэ Тембот и цIэр зезыхьэм, и щIэныгъэ лэжьакIуэ, Урысей Федерацэм и СурэтыщIхэм я зэгухьэныгъэм хэт.
